Diari Oficial de la Generalitat Valenciana


Sumari del DOGV 4737, del 22-04-2004 (2004/3351)

Notificació de la resolució del director del Centre de Desenvolupament Marítim, de data 21.10.03, per la qual declara prescrit el dret d'Ifach Charter, SL, a la devolució de les fiances dipositades.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4737

Data del DOGV
:   22-04-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/3351


Organisme emissor
:   Conselleria d'Infraestructures i Transport

Tipus de document
:   Anunci

Notificació de la resolució del director del Centre de Desenvolupament Marítim, de data 21.10.03, per la qual declara prescrit el dret d'Ifach Charter, SL, a la devolució de les fiances dipositades. [2004/X3351]
  
Atés que no s'ha pogut notificar a la mercantil Ifach Charter, SL, en el domicili conegut per esta administració, la resolució del director del Centre de Desenvolupament Marítim, de 21 d'octubre de 2003, per la qual es declara prescrit el dret d'Ifach Charter, SL, a la devolució de les fiances depositades, d'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació de l'anterior.
  
?Vista la proposta de resolució del director del Centre de Desenvolupament Marítim de 20 d'octubre de 2003.
  
Amb data 15 de juny de 1995 es va atorgar autorització a Ifach Charter, SL, per termini d'un any prorrogable a tres, per a instal·lar una caseta desmuntable al port de Calp amb destinació a informació i venda de bitllets.
  
En la citada autorització es va disposar entre altres clàusules el depòsit de dos fiances, per imports de 1.183,99 euros (197.000 PTA) i 180,30 euros (30.000 PTA), respectivament, i s'establix que els depòsits serien tornats ?al terme del termini d'esta (autorització) si no existira responsabilitat per incompliment de les obligacions de què responen les fiances?. Els avals van ser depositats amb data 18/09/1995. L'autorització va véncer el 21 d'agost de 1998.
  
L'11 de març de 1999, per comunicació de l'enginyer tècnic de l'Àrea de la Nau es va recordar a Ifach Charter, SL, la data de venciment de l'autorització i se'l va citar perquè compareguera en els terrenys de la dita autorització a fi de portar a terme l'acta de reversió.
  
Segons comunicació de l'enginyer tècnic de l'Àrea de la Nau, de 25 de març de 1999, en la data esmentada el deute mantingut per Ifach Charter, SL, era de 6.228'77 euros (1.036.380 ptes.) per al port de Calp, més els pendents al port d'Altea (no s'indica a quant ascendien estos últims).
  
El 24 de març de 1999 es va alçar acta de reversió dels terrenys en presència del representant d'Ifach Charter, SL, José Ángel Martínez Velasco, en la qual es fa constar que no s'ha procedit a desmuntar la caseta.
  
L'1 d'octubre de 2003 té entrada en la Conselleria un escrit de la Caixa d'Estalvis del Mediterrani, relatiu als avals constituïts a dalt citats, en el qual sol·licita la cancel·lació d'estos.
  
Atés que l'article 63 de la Llei 27/1992, de 24 de novembre, de Ports de l'Estat i de la Marina Mercant, en la redacció que dóna la Llei 62/1997, de 26 de desembre, de modificació de l'anterior, remet al procediment regulat en la legislació de Costes per a la tramitació de concessions.
  
Que l'article 172.2 del Reglament de Costes disposa: ?el dret a la devolució de la fiança prescriurà si no ha sigut sol·licitada en el termini de cinc anys, a partir del moment en què siga procedent?.
  
Atés que en el present supòsit, el moment a partir del qual hi escau sol·licitar la devolució és el dia del venciment de l'autorització, sense que per a això siga obstacle el fet de no haver complit els requisits per fer possible la devolució efectiva.
  
Fent ús de les atribucions que em conferix el Decret 114/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc:
  
1) Declarar prescrit el dret d'Ifach Charter, SL, a la devolució de les fiances depositades amb ocasió de l'autorització de referència.
  
2) Ordenar la confiscació de les fiances depositades per Ifach Charter, SL, corresponents a les cartes de pagament núm. 6447U112261M7 i 7593A610913E5 per mitjà del procediment que corresponga.
  
3) Notificar la present resolució a l'interessat abans de prendre les mesures tendents al seu compliment.
  
Contra la present resolució, que esgota la via administrativa, pot interposar-se amb caràcter potestatiu, recurs de reposició davant el mateix òrgan que dicte la resolució en el termini d'un mes, comptador des de l'endemà de la notificació, en virtut del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que els dóna la Llei 4/1999 de 13 de gener.
  
No obstant el que disposa el paràgraf anterior, la present resolució podrà ser impugnada directament davant la Sala Contenciosa Administrativa del Tribunal Superior de Justícia de la Comunitat Valenciana, per mitjà de la interposició del corresponent recurs contenciós administratiu en el termini de dos mesos, comptadors des de l'endemà de la notificació de la present, de conformitat amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa?.
  
València, 21 d'octubre de 2003.- El director del Centre de Desenvolupament Marítim: Francisco Pérez López..